# เรือฟริเกตชั้นแอดมิรัลกรีกอโรวิช

|  |
| --- |
| เรือนำ *แอดมิรัลกรีกอโรวิช* ที่ทอดสมอ |
| ภาพรวมชั้น |
| ชื่อ: |
ชั้น*แอดมิรัลกรีกอโรวิช* |
| ผู้สร้าง: | * อู่ต่อเรือยันตาร์ คาลีนินกราด
* อู่ต่อเรือกัว
 |
| ผู้ใช้งาน: | * กองทัพเรือรัสเซีย
* กองทัพเรืออินเดีย
 |
| ก่อนหน้าโดย: | * ชั้นคริวัค
* ชั้น*ตัลวาร์*
 |
| สร้างเมื่อ: |
ค.ศ. 2010–ปัจจุบัน |
| ในประจำการ: |
ค.ศ. 2016–ปัจจุบัน |
| วางแผน: |
7 ลำ |
| กำลังสร้าง: |
3 ลำ |
| เสร็จแล้ว: |
3 ลำ |
| ใช้การอยู่: |
3 ลำ |
| ลักษณะเฉพาะ |
| ประเภท: |
เรือฟริเกตขีปนาวุธนำวิถี |
| ขนาด (ระวางขับน้ำ): | * **มาตรฐาน:** 3,620 ตัน
* **เต็ม:** 4,000 ตัน
 |
| ความยาว: |
124.8 m (409 ft) |
| ความกว้าง: |
15.2 m (50 ft) |
| กินน้ำลึก: |
4.2 m (14 ft) |
| ระบบขับเคลื่อน: | * 2 เพลาแก๊สรวมและแก๊ส;
* 2 กังหันแก๊สเดินเรือ ดีเอส-71 8,450 แรงม้าเพลา (6,300 กิโลวัตต์);
* 2 กังหันแก๊สเสริมแรงดัน ดีที-59 22,000 แรงม้าเพลา (16,000 กิโลวัตต์);
* **รวม:** 60,900 แรงม้าเพลา (45,400 กิโลวัตต์)
* **หรือ เสริม เอ็ม90เอฟอาร์ เอฟอาร์ยู 20 (25/28) เมกะวัตต์ 2 ชุด, เอ็ม70เอฟอาร์ยู-2 เดินเรือ 14 เมกะวัตต์, 8 เมกะวัตต์ 2 ชุด
* รวม = 56–68 เมกะวัตต์
 |
| ความเร็ว: |
30 kn (56 km/h; 35 mph) |
| พิสัยเชื้อเพลิง: |
4,850 ไมล์ทะเล (8,980 กม.; 5,580 ไมล์) ที่ 14 kn (26 km/h; 16 mph) |
| พิสัยปฏิบัติการ: |
30 วัน |
| อัตราเต็มที่: |
200 นาย |
| ระบบตรวจการและปฏิบัติการ: | * **เรดาร์ตรวจการณ์ทางอากาศ:** เฟรกอต เอ็ม2เอ็ม
* **เรดาร์ตรวจการณ์พื้นน้ำ:** 3ทีเอส-25 การ์ปัน-บี, เอ็มอาร์-212/201-1, นิวเคลียส-2 6000เอ
* **เรดาร์ควบคุมการยิง:** เจเอสซี 5พี-10 พูมา เอฟซีเอส, 3อาร์14เอ็น-11356 เอฟซีเอส, เอ็มอาร์-90 โอเรค แซม เอฟซีเอส
 |
| สงครามอิเล็กทรอนิกส์และเป้าลวง: | * **ชุดสงครามอิเล็กทรอนิกส์:** ทีเค-25-5;
* **ระบบมาตรการต่อต้าน: เคที-216 จำนวน 4 แท่น
 |
| ยุทโธปกรณ์: | * ปืนเรือเอ-190 อาร์เซนอล 100 มม. 1 กระบอก
* แท่นยิงยูเคเอสเค วีแอลเอส สำหรับอาวุธปล่อยนำวิถีร่อนต่อต้านเรือผิวน้ำคาลิบร์, โอนิกส์ หรือเซอร์คอน 8 ท่อยิง (2 ระบบ 4 ท่อยิง)
* บราห์มอสสำหรับสายพันธุ์อินเดีย
* แท่นยิง3เอส90เอ็ม วีแอลเอส 24 ท่อยิง (2 ระบบ 12 ท่อยิง) สำหรับขีปนาวุธพื้นสู่อากาศ 9เอ็ม317เอ็ม
* ระบบป้องกันตัวเองระยะประชิดเอเค-630 จำนวน 2 ระบบ
* อิกลา-เอส หรือเวอร์บา 8 ท่อยิง
* ท่อยิงตอร์ปิโดคู่ 533 มม. 2 แท่น
* เครื่องยิงจรวดอาร์บียู-6000 จำนวน 1 ระบบ
 |
| อากาศยาน: |
เฮลิคอปเตอร์ซีรีส์คา-27 1 ลำ |
| อุปกรณ์สนับสนุนการบิน: |
ลานจอดเฮลิคอปเตอร์และโรงเก็บเครื่องบินสำหรับเฮลิคอปเตอร์หนึ่งลำ |

**ชั้น*แอดมิรัลกรีกอโรวิช (อังกฤษ: *Admiral Grigorovich* class) หรือที่เรียกว่า**ชั้นคริวัค IV** (อังกฤษ: *Krivak IV class*) ซึ่งรัสเซียเรียกขานในฐานะ**โปรเจกต์ 11356พี/เอ็ม** (รัสเซีย: Фрегаты проекта 11356; อังกฤษ: Project 11356Р/М) เป็นชั้นเรือฟริเกตที่สร้างโดยอู่ต่อเรือยันตาร์สำหรับกองทัพเรือรัสเซียและกองทัพเรืออินเดีย ซึ่งยึดแบบตามชั้น*ตัลวาร์* เรือหกลำได้รับคำสั่งสำหรับกองเรือทะเลดำของรัสเซียภายใต้สัญญาสองฉบับในปี ค.ศ. 2010 และ 2011 ในฐานะส่วนเสริมของเรือฟริเกตชั้น*แอดมิรัลกอร์ชคอฟ*

## ประวัติ

ภายในปี ค.ศ. 2010–2011 มีการตัดสินใจว่ากองทัพเรือรัสเซียจะจัดหาเรือหกลำตามการออกแบบชั้น*ตัลวาร์* ที่ได้รับการพิสูจน์แล้วสาเหตุหลักมาจากความล่าช้าในการผลิตเรือฟริเกต*แอดมิรัลกอร์ชคอฟ*ซ้ำแล้วซ้ำเล่า และเนื่องจากความจำเป็นเร่งด่วนสำหรับเรือฟริเกตลำใหม่ที่จำเป็นสำหรับการปรับปรุงกองเรือทะเลดำให้ทันสมัย อู่ต่อเรือยันตาร์ได้รับสัญญาในการก่อสร้างเรือฟริเกตและเรือสามลำจะแล้วเสร็จในสี่ปี ก่อนหน้านี้ เรือหกลำที่มีการออกแบบเดียวกันซึ่งเรียกว่าชั้น*ตัลวาร์* ได้รับการสร้างขึ้นสำหรับกองทัพเรืออินเดียระหว่างปี ค.ศ. 1999 ถึง 2011 โดยอู่ต่อเรือบอลติก เซนต์ปีเตอร์สเบิร์ก และอู่ต่อเรือยันตาร์ คาลีนินกราด

เรือนำ *แอดมิรัลกรีกอโรวิช* ได้รับการวางกระดูกงูเมื่อวันที่ 18 ธันวาคม ค.ศ. 2010 และขึ้นระวางเมื่อวันที่ 11 มีนาคม ค.ศ. 2016

แรกเริ่มเดิมที ซอร์ยา-แมชโพรเอกต์ ซึ่งเป็นรัฐวิสาหกิจของยูเครนกำลังจัดหากังหันแก๊สสำหรับเรือฟริเกตของรัสเซีย แต่หลังจากวิกฤตการณ์ยูเครน ทางยูเครนกล่าวว่าจะไม่จัดส่งเครื่องยนต์อีกต่อไป แซตเทิร์นซึ่งเป็นบริษัทผู้ผลิตของรัสเซียจึงได้รับการขอให้จัดส่งกังหันแก๊สเอ็ม90เอฟอาร์ ทางเลือกแทน

ตั้งแต่เดือนตุลาคม ค.ศ. 2016 มีการอ้างถึงเรือฟริเกตสามลำที่ไม่สมบูรณ์คือ*แอดมิรัลบูตาคอฟ*, *แอดมิรัลอิสโตมิน* และ*แอดมิรัลคอร์นีลอฟ* ว่าการก่อสร้างนั้นถูกระงับในปี ค.ศ. 2015 เนื่องจากทางยูเครนปฏิเสธที่จะจัดส่งโรงผลิตกำลังกังหันแก๊ส จึงได้พิจารณาที่จะขายให้แก่อินเดีย ซึ่งกองทัพเรือรัสเซียได้คัดค้านการส่งออกนี้

เมื่อวันที่ 1 มิถุนายน ค.ศ. 2017 บริษัทกลุ่มอุตสาหกรรมการต่อเรือ (USC) ประกาศว่าจะกลับมาดำเนินการสร้างเรือฟริเกตสามลำสุดท้ายในปี ค.ศ. 2018 และต่อมาเรือรบเหล่านั้นจะเข้าร่วมกับกองทัพเรือรัสเซีย การตัดสินใจกลับมาทำงานใหม่เกิดขึ้นหลังจากการทดสอบเบื้องต้นของเอ็ม70เอฟอาร์ยู (14 เมกะวัตต์) และเอ็ม90เอฟอาร์ (20 เมกะวัตต์, สูงสุด 25-28 เมกะวัตต์) ซึ่งเป็นเครื่องยนต์กังหันแก๊สรุ่นล่าสุดของรัสเซีย ที่ออกแบบและสร้างโดยโรงงานเอ็นพีโอ แซตเทิร์น ด้วยการเข้าถึงเครื่องให้กำลังทางเลือก เชื่อกันว่าเรือรบเหล่านี้ยังคงประจำการในรัสเซีย ในเดือนธันวาคม ค.ศ. 2017 เอ็นพีโอ แซตเทิร์น ประสบความสำเร็จในสามโครงการการวิจัยและพัฒนาของเครื่องยนต์แก๊สเอ็ม90เอฟอาร์, อะกรีเกต-ดีเควีพี และเอ็ม70เอฟอาร์ยู-อาร์ ซึ่งจัดขึ้นตั้งแต่ปี ค.ศ. 2014

อย่างไรก็ตาม เมื่อวันที่ 20 ตุลาคม ค.ศ. 2018 ได้มีการตัดสินใจขายเรือฟริเกตที่ยังไม่เสร็จสมบูรณ์ของ*แอดมิรัลบูตาคอฟ* และ*แอดมิรัลอิสโตมิน* ให้แก่กองทัพเรืออินเดียภายใต้สัญญามูลค่า 950 ล้านดอลลาร์สหรัฐ อู่ต่อเรือยันตาร์ในคาลีนินกราดจะดำเนินงานที่จำเป็นทั้งหมดเพื่อทำให้เรือฟริเกตเหล่านี้เสร็จสิ้น ก่อนที่จะส่งมอบให้อินเดียในครึ่งแรกของปี ค.ศ. 2024

## ประวัติปฏิบัติการ

เมื่อวันที่ 3 พฤศจิกายน ค.ศ. 2016 ในฐานะส่วนหนึ่งของการแทรกแซงทางทหารของรัสเซียในสงครามกลางเมืองซีเรีย เรือ*แอดมิรัลกรีกอโรวิช*ได้กรีธาพลสู่ทะเลเมดิเตอร์เรเนียนเป็นครั้งแรก และเมื่อวันที่ 15 พฤศจิกายน ค.ศ. 2016 เรือนี้ได้ปล่อยขีปนาวุธร่อนคาลิบร์ใส่เป้าหมาย ทั้งไอซิสและอัลนุสเราะ ในจังหวัดอิดลิบและฮอมส์ของประเทศซีเรีย โดยทำลายโกดังเก็บอาวุธยุทธภัณฑ์, ศูนย์ชุมนุมและศูนย์ฝึก ตลอดจนโรงงานผลิตอาวุธ

เรือ*แอดมิรัลกรีกอโรวิช*ได้กรีธาพลสู่ทะเลเมดิเตอร์เรเนียนอีกครั้งเมื่อเดือนเมษายน ค.ศ. 2017 หลังจากสหรัฐยิงขีปนาวุธโจมตีซีเรีย

## การส่งออก

ในฐานะส่วนหนึ่งของข้อตกลงที่ลงนามเมื่อวันที่ 20 ตุลาคม ค.ศ. 2018 สำหรับการส่งมอบเรือฟริเกต*แอดมิรัลบูตาคอฟ* และ*แอดมิรัลอิสโตมิน* ไปยังกองทัพเรืออินเดีย โรโซโบโรนเอ็กซ์ปอร์ตและอู่ต่อเรือกัวได้ลงนามในสัญญาเพิ่มเติมสำหรับเรือฟริเกตชั้น*แอดมิรัลกรีกอโรวิช*อีกสองลำเพื่อรับใบอนุญาตสร้างที่อู่ต่อเรือกัวในประเทศอินเดีย ภายใต้สัญญาดังกล่าว ทางรัสเซียจะให้ความรู้ด้านเทคโนโลยีแก่อินเดียในการสร้างเรือฟริเกตด้วยตนเอง ค่าใช้จ่ายขั้นสุดท้ายของเรือทั้งสองลำยังไม่ได้กำหนด แต่คาดว่าจะอยู่ที่ 500 ล้านดอลลาร์สหรัฐ ซึ่งกองทัพเรืออินเดียควรได้รับเรือในปี ค.ศ. 2026 และ 2027 ตามลำดับ

## เรือ

| ชื่อ | ตั้งชื่อตาม | ผู้สร้าง | วางกระดูกงู | ปล่อยลงน้ำ | สั่งต่อเรือ | กองเรือ | สถานะ |
| --- | --- | --- | --- | --- | --- | --- | --- |
|  กองทัพเรือรัสเซีย |
| *แอดมิรัลกรีกอโรวิช* | อีวาน คอนสตันติโนวิช กรีกอโรวิช | ยันตาร์ คาลีนินกราด | 18 ธันวาคม ค.ศ. 2010 | 14 มีนาคม ค.ศ. 2014 | 11 มีนาคม ค.ศ. 2016 | ทะเลดำ | ประจำการ |
| *แอดมิรัลเอสเซน* | นิโคไล ออตโตวิช เอสเซน | ยันตาร์ คาลีนินกราด | 8 กรกฎาคม ค.ศ. 2011 | 7 พฤศจิกายน ค.ศ. 2014 | 7 มิถุนายน ค.ศ. 2016 | ทะเลดำ | ประจำการ |
| *แอดมิรัลมาคารอฟ* | สเตปัน โอซีโปวิช มาคารอฟ | ยันตาร์ คาลีนินกราด | 29 กุมภาพันธ์ ค.ศ. 2012 | 2 กันยายน ค.ศ. 2015 | 27 ธันวาคม ค.ศ. 2017 | ทะเลดำ | ประจำการ |
| ไม่รวม*แอดมิรัลคอร์นิลอฟ* |  | ยันตาร์ คาลีนินกราด |  | 16 พฤศจิกายน ค.ศ. 2017 | *ภายในปี ค.ศ. 2026* |  | อยู่ระหว่างการสร้าง |
|  กองทัพเรืออินเดีย |
| ไม่รวม*แอดมิรัลบูตาคอฟ* |  | ยันตาร์ คาลีนินกราด | 13 กรกฎาคม ค.ศ. 2013 | 5 มีนาคม ค.ศ. 2016 | *ภายในปี ค.ศ. 2024* |  | อยู่ระหว่างการสร้าง |
| ไม่รวม*แอดมิรัลอิสโตมิน* |  | ยันตาร์ คาลีนินกราด | 15 พฤศจิกายน ค.ศ. 2013 | 16 พฤศจิกายน ค.ศ. 2017 | *ภายในปี ค.ศ. 2024* |  | อยู่ระหว่างการสร้าง |

## อ้างอิง

## แหล่งข้อมูลอื่น

* "RIA Novosti: a new frigate is laid down in Kaliningrad for the Russian Navy (in Russian)". RIA Novosti. December 18, 2010.
* All Admiral Grigorovich Class Frigates - Complete Ship List